Hanes – Cerdd Gymunedol Cymru
Y cwmni'n cychwyn fel Cerddoriaeth Gymunedol Caerdydd, criw o gerddorion a oedd yn awyddus i ddatblygu gweithdai cerddoriaeth gymunedol ym mhob rhan o'r brif ddinas.
Cerdd Gymunedol Cymru yn cyflwyno ei gwrs hyfforddi cyntaf i diwtoriaid, ac yn eu plith Sarah Harman, yr hyfforddwraig gyfredol a Rob Smith, sylfaenydd Wonderbrass.
Ar ôl ennill statws elusennol yn 1991 mae Cerddoriaeth Gymunedol Caerdydd yn ymgymryd â chylch gwaith 'Cymru gyfan' ac yn dod yn Cerdd Gymunedol Cymru.
Cerdd Gymunedol Cymru yn lansio taith fawreddog yn cynnwys nifer o artistiaid Cymreig adnabyddus megis Catatonia, y Stereophonics a Super Furry Animals.
Lansio Music Manias a rhaglen cerddoriaeth greadigol gyda chefnogaeth Cyngor Celfyddydau Cymru.
CGC yn sicrhau cytundeb gyda'r Gwasanaeth Cyflogaeth i ddarparu cynnig newydd i gerddorion rhwng 18 a 24 oed. Sicrhawyd arian ESF hefyd, i gynnal cynllun mentora ar gyfer y diwydiant cerddoriaeth a label recordio o'r enw Complete Control Music. Rhyddhawyd y sengl gyntaf yn 2000 gan Robots in the Sky.
Lansio Compass Point, sef gŵyl gerddoriaeth drefol ryngwladol gyntaf Cymru. Roedd yr ŵyl yn gyfuniad o artistiaid o Gymru a chyfranogwyr Ewropeaidd, diolch i bartneriaethau a phrosiectau rhyngwladol CGC.
Cerdd Gymunedol Cymru yn agor swyddfa yng Ngogledd Cymru.
Lansio adran iaith Gymraeg Cerdd Gymunedol Cymru, sef Ciwdod. Sengl yn cael ei rhyddhau drwy Ciwdod gan fand o'r enw Drymbago.
Gyda chymorth y Cyngor Prydeinig, CGC yn cynnal Hyfforddiant Tiwtoriaid Cerddoriaeth Gymunedol a Music Manias yn Latfia.
Gyda chyllid ESF mae CGC yn ail-lansio Complete Control Music i weithio â cherddorion ifanc difreintiedig.
Cerdd Gymunedol Cymru yn datblygu pecyn cymorth Hyfforddiant Gweithdy Cerddoriaeth Gymunedol ar gyfer ymarferwyr y celfyddydau.
Cerdd Gymunedol Cymru yn derbyn gwerth 3 blynedd o gyllid gan Plant Mewn Angen i ymgysylltu â phobl ifanc drwy Dde Cymru yr oedd eu sefyllfa ddifreintiedig wedi eu rhwystro rhag cyrraedd eu llawn botensial. Cafwyd gwerth 3 blynedd arall o arian yn 2014.
Cerdd Gymunedol Cymru yn lansio Medieval Mashup, prosiect oedd yn dathlu 400 mlwyddiant Llawysgrif Robert ap Huw, drwy gyfres o weithdai a oedd yn ail edrych ar y gwaith gan ddefnyddio cerddoriaeth werin draddodiadol Gymreig a cherddoriaeth gyfoes.
CGC yn lansio Mapsain, map sain rhyngweithiol o Gymru. Cynhaliwyd prosiectau gan yr elusen i recordio a mapio seiniau mewn ardaloedd penodol gan annog eraill i fapio eu synau eu hunain.
Cerdd Gymunedol Cymru yn dathlu chwarter canrif o fodolaeth! Yr elusen yn lansio Bioffoni, prosiect cyfranogol sy'n cyfuno materion ecolegol, ymwybyddiaeth o fioamrywiaeth a chyfansoddi cerddoriaeth.